**Előterjesztés**

**a Szenátus részére**

**Helyszíne: Budapest, Rektori Tanácsterem**

**Ideje: 2016. október 11. 14:00**

**3. Napirendi pont: Állatorvos - menedzser szakirányú továbbképzési szak alapítása és indítása**

**Mellékletek: Adatlap, Képzési és kimeneti követelmények**

**Készítette: Simó Tamás**

**Látta: Oktatási Bizottság**

1. **Előzmények**

Az elmúlt években – elsősorban praktizáló, de vállalatoknál is dolgozó – állatorvosok kifejezték igényüket, hogy kiemelten hasznos lenne számukra az állatorvosi tevékenységükkel kapcsolatos gazdasági, praxismenedzsment ismeretekről továbbképzések tartása, mivel a graduális képzés óraszáma nem teszi lehetővé, hogy a gyakorlat igényeinek megfelelő mélységben szerezzenek ez irányú szaktudást, ill. az idősebb kollégák még nem is tanultak erről az egyetemi éveik alatt.

Ennek hatására az utóbbi 5 évben többször szerveztünk praxismenedzsment témakörben ún. kistanfolyamokat (pl. Hogyan legyek profi értékesítő címmel), amelyek mindig maximális létszámmal, és a hallgatói visszajelzések alapján sikeresen megtartottunk, de ezek természetesen a témakör egy-egy szűk szeletét tudták csak lefedni.

A képzést elvégző állatorvosok azokat az üzleti és praxismenedzselési ismereteket sajátítják el gyakorlati példákon keresztül, amelyekre menedzserként a mindennapi munkájuk során szükségük van.

Az önálló állatorvosi praxistevékenységet 2022-től az állatorvosi diplomán felüli végzettséghez, pl. szakállatorvosi diplomához kötő 2012. évi állatorvosi kamarai törvény tovább erősítette azt a meggyőződést, hogy megérett az idő egy átfogó, állatorvos-menedzser szakállatorvosi szakirányú továbbképzés elindításához.

Tervezett létszám: 30 fő

Szakfelelős: Dr. Ózsvári László egyetemi docens, tanszékvezető ([Törvényszéki Állatorvostani, Jogi és Gazdaságtudományi Tanszék](http://www.univet.hu/hu/egyetem/szervezeti-egysegek/allat-egeszsegugyi-igazgatastani-es-agrargazdasagtani-tanszek))

1. **Előterjesztés**

A fentieket figyelembe véve tisztelettel kérem az Egyetemi Szenátust, hogy az **Állatorvos-menedzser szakállatorvosi szakirányú továbbképzés** alapítását és indítását támogatni szíveskedjen.

1. **Határozat tervezet**

**……./2016/2017. sz. SZT határozat**

**A Szenátus az előterjesztést megismerte, …….igen, ………nem, ……tartózkodás mellett támogatja/nem támogatja.**

1. **Javaslat az előterjesztés kommunikációjára**

**Intranet: Szenátus**

**Budapest, 2016. október 10.**

 **Dr. Sótonyi Péter**